Diari Oficial de la Generalitat Valenciana


Sumari del DOGV 9845, del 09-05-2024 (2024/3902)

RESOLUCIÓ de 29 d'abril de 2024, de la directora general de Farmàcia, que admet a tràmit la sol·licitud formulada per l'alcalde president de l'Ajuntament de Nules per a l'autorització d'una farmaciola farmacèutica turística a les platges de Nules.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9845

Data del DOGV
:   09-05-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3902


Data del document
:   29-04-2024

Organisme emissor
:   Conselleria de Sanitat

Tipus de document
:   Resolució

Descriptors 

:   * farmacologia

RESOLUCIÓ de 29 d'abril de 2024, de la directora general de Farmàcia, que admet a tràmit la sol·licitud formulada per l'alcalde president de l'Ajuntament de Nules per a l'autorització d'una farmaciola farmacèutica turística a les platges de Nules. [2024/3902]  
Vista la sol·licitud formulada per l'alcalde president de l'Ajuntament de Nules (Castelló) per a l'autorització d'una farmaciola turística en el nucli de població de les platges de Nules.  
Considerant que hi ha en aquestes platges de Nules un increment poblacional durant el període estival que justifica l'autorització d'una farmaciola turística.  
Considerant que es compleix el que es preveu en l'article 1 de l'Ordre d'1 de juny de 2000, de la Conselleria de Sanitat, per la qual es regulen les farmacioles farmacèutiques de la Comunitat Valenciana, i d'acord amb el que estableix l'article 6, resolc:  
Admetre a tràmit aquesta sol·licitud amb les indicacions següents:  
- L'Ajuntament de Nules facilitarà local i mobiliari per a la ubicació de la farmaciola.  
- L'import de la concessió administrativa ascendeix a 1.545,23 €.  
- L'atenció al públic de la farmaciola es farà de 09.00 a 14.00 hores i de 18 a 19 hores (dilluns a divendres), i els dissabtes només s'obrirà si hi ha consulta mèdica al consultori de les platges de Nules, al local situat a l'avinguda de les Illes Columbretes, s/n. Així mateix, l'obertura es farà a partir de l'01.07.2024 fins al 02.09.2024.  
Els farmacèutics titulars d'oficina de farmàcia oberta al públic en la zona farmacèutica 24, de Nules i contigus, interessats en l'adjudicació de la farmaciola han de presentar en el termini màxim d'un mes, comptat a partir de l'endemà d'aquesta publicació, la instància, segons el model establit en l'annex de l'Ordre d'1 de juny de 2000, de la Conselleria de Sanitat, i adjuntar la documentació prevista en l'article 6.2 de l'ordre esmentada, així com l'acreditació de la distància existent entre les oficines de farmàcia i el local proposat per a la instal·lació de la farmaciola i, si escau, l'acreditació de farmàcia de viabilitat econòmica compromesa. La vinculació de la farmaciola es realitzarà conforme amb l'article 34 de la Llei 6/1998, de 22 de juny, d'ordenació farmacèutica de la Comunitat Valenciana, modificat per la Llei 7/2014, de 22 de desembre, de mesures fiscals, de gestió administrativa i financera, i d'organització de la Generalitat.  
La presentació de sol·licituds es podrà efectuar en el Registre General de la Conselleria de Sanitat, c/ Misser Mascó, 31, de València, o en qualsevol de les formes establides en l'article 16.4, de la Llei 39/2015, d'1 d'octubre, del procediment administratiu comú de les administracions publiques.  
  
València, 29 d'abril de 2024.- La directora general de Farmàcia: Elena Gras Colomer.